Boca Grandi

Boca Grandi ta un di e bocanan mas grandi di Aruba, situa na costa zuidoost den region di San Nicolas. E playa tin mas o menos 750 meter di largura y cu poco profundidad, pero landamento no ta permiti debi na e coriente y olanan fuerte.Surf’s Up: Favorite places to catch waves in Aruba, Aruba Today (22 di augustus 2025) E ta un luga popular pa windsurf y kitesurf, specialmente pa practicantenan mas avansa.Vivienno Frank. 2019. Aruba en een keuze uit haar toponiemen. ISBN:978-0-359-65900-5, pag.71 Varios competencia, incluso di Aruba Hi-Winds, ta wordo teni na e boca.

 Historia 
E zona pabou di e boca ta conoci como "Seagrape Grove" of "Grapefield", nombernan cu ta referi na e mata di druif di lama (coccoloba uvifera). Aki tabatin un mondi grandi di druif di lama, unda e habitantenan den cercania tabata haci piknik den sombra. E mondi ta pa gran parti destrui despues cu den añanan 1970 a benta residuo di asfalt pretu di e refineria Lago na su banda noordoost, contaminando e tereno y causando e matanan pa muri.Vivienno Frank. 2019. Aruba en een keuze uit haar toponiemen. ISBN:978-0-359-65900-5, pag.191 

E caminda di entrada pa Boca Grandi y Grapefield ta wordo marca pa e famoso "Anker Cora", un monumento dedica na marinero y nabegante.

 Luganan den cercania 
Riba un elevacion di calichi ta localisa e Instituto Coreccional di Aruba (KIA), cu ta claramente visibel for di e playa. Pazuid di Boca Grandi ta situa Boca Tabla, tambe conoci como Bachelor's Beach. Luganan habita mas cerca ta Sero Colorado y San Nicolas, entre otro su barionan Juwana Morto, Sabana Lodo, y Lago Heights.

 Mira tambe 
 Playanan di Aruba

Kategoria:Luga na Aruba